Diari Oficial de la Generalitat Valenciana


Sumari del DOGV 4653, del 18-12-2003 (2003/13906)

RESOLUCIÓ de 2 de desembre de 2003, del secretari autonòmic d'Esport, per la qual delega en el cap d'Àrea de l'Esport l'autorització i verificació de comissions de servici amb dret a indemnització.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4653

Data del DOGV
:   18-12-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/13415


Data del document
:   02-12-2003

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Conselleria Cultura, Educació i Esport
    * dietes i despeses
    * competència administrativa
    * delegació de poders
    * indemnització

RESOLUCIÓ de 2 de desembre de 2003, del secretari autonòmic d'Esport, per la qual delega en el cap d'Àrea de l'Esport l'autorització i verificació de comissions de servici amb dret a indemnització. [2003/X13010]
  
El Decret 115/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Cultura, Educació i Esport (DOGV núm. 4.543, de 14 de juliol), establix en el seu article 20.2 les funcions a exercir per la Secretaria Autonòmica d'Esport; entre estes la de tramitar, proposar i, en general, executar els actes de gestió econòmica i administrativa que li corresponguen, així com dictar resolucions, circulars i instruccions en assumptes de la seua competència.
  
Del contingut de l'article 11 del Decret 24/1997, d'11 de febrer, del Govern Valencià, es desprén la competència del secretari autonòmic d'Esport per a l'autorització de comissions de servici amb dret a indemnització del personal dependent de la citada Secretaria Autonòmica.
  
Per a això, de conformitat amb el que preveu l'article 68 de la Llei 5/1983, de 30 de desembre, de Govern Valencià, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a este per la Llei 4/1999, de 13 de gener, i a fi d'aconseguir una major eficàcia en la gestió interna dels expedients relatius a la realització de comissions de servici, resolc:
  
Primer. Delegar en el cap d'Àrea de l'Esport de la Secretaria Autonòmica d'Esport la competència per a autoritzar i verificar la realització de comissions de servici amb dret a indemnitzacions previstes en al Decret 24/1997, d'11 de febrer, del Govern Valencià, a realitzar pel personal dependent de la Secretaria Autonòmica d'Esport.
  
Segon. Les resolucions administratives adoptades pel cap d'Àrea de l'Esport de la Secretaria Autonòmica d'Esport, en virtut de la delegació prevista en esta resolució, hauran d'indicar expressament esta circumstància i es consideraran dictades per l'òrgan delegant.
  
Tercer. La delegació atorgada per la present resolució serà revocable en qualsevol moment per l'òrgan delegant.
  
DISPOSICIÓ FINAL
  
La present resolució entrarà en vigor el dia de la data, sense perjuí de la publicació en el Diari Oficial de la Generalitat Valenciana.